Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
15 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
SET Index ปรับเพิ่ม 18.29 จุด (1.3%) ปิดภาคเช้าที่ 1,423.37 จุด โดยมีมูลค่าการซื้อขาย 21,782.14 ล้านบาท 
Most Positive Impact:  BAY (+2.13 จุด) SCC (+1.01 จุด) PTT (+0.9 จุด)
Most Negative Impact:  BTS (-0.06 จุด) DTAC (-0.06 จุด) EPG (-0.04 จุด)
จุดสังเกต: BAY ยังคงเป็นตัวหลักในการดึงตลาด แต่มีที่น่าสนใจคือ ธนาคารฯอื่นก็มาด้วยเช่น SCB และกลุ่มพลังงานก็ขึ้นมาด้วยเช่นกันโดยวันนี้บวกถึง 1.17% นอกจากนั้นพวกกลุ่ม Domestic ตัวกลางตัวเล็ก อย่างอสังหาฯ การเงิน ชิ้นส่วนอิเล็กทรอนิกส์ ท่องเที่ยว ก็ขึ้นมากันหมด ตรงนี้บ่งบอกว่ากระแสเงินลงทุนที่หมุนเวียนในตลาดยังดีอยู่ และด้วยอาการแบบนี้เชื่อว่าระยะสั้น SET Index จะลงยาก 
แนวโน้มตลาดบ่าย  
“SET Index ขึ้นมาตามจังหวะที่วางเอาไว้ มองบ่ายนี้คงไม่เกิน 1,425 จุด แต่พรุ่งนี้ลุ้นไปทดสอบเป้าหมาย 1,432 จุด”
แรงซื้อเริ่มกลับมาเข้าทั้ง Global and Domestic มองว่าเป็นผลจากระแสเงินทุนไหลเข้าระลอก 2 สังเกตุได้จากเงินบาทวันนี้ทำ Low ในรอบ 2 เดือนที่ 35.2 บาทต่อดอลลาร์ เชื่อว่าภายใต้กระแสดังกล่าวน่าจะดันให้กลุ่มพลังงาน ปิโตรฯ และธนาคาร ฟื้นตัวต่อเนื่องได้ ส่วนหลุ่ม Mid&amp;Small Cap อื่นๆ คาดว่ากำลังซื้อในประเทศจะเข้าเติมต่อเนื่อง เพื่อเก็งกำไรผลประกอบการงวด 3Q58  ซึ่งฝ่ายวิจัยได้คัดเลือกหุ้นที่คาดว่าจะเป็นเป้าหมายในการเก็งผลประกอบการออกมาได้ดั่งนี้ GLOBAL SAWAD MTLS BANPU GUNKUL SVI SIRI SPALI CPF KCE  BLA CPALL AOT BA AAV PLANB   
ช่วงบ่าย SET Index ไม่น่าจะขึ้นเกิน 1,425 จุดได้มากนัก เนื่องจากช่วงเช้าบวกขึ้นมาแล้วกว่า 1.2% ภาคบ่ายจึงน่าจะมีแรงขายทำกำไรกดดันบ้าง โดยเฉพาะ BAY ที่ปรับขึ้นมา 2 วันติดกว่า 24% น่าจะต้องโดนขายออกบ้าง ซึ่งอาจทำให้ BAY แกว่งผันผวนและดึง SET Index ให้อ่อนตัวลงมาได้ระดับหนึ่ง อย่างไรก็ตามคาดว่าดัชนีจะไม่ต่ำกว่า 1,416 จุด และพรุ่งนี้น่าจะดีดตัวเพื่อขึ้นทดสอบเป้าหมายของสัปดาห์ที่ 1,432 จุด (เป็นเป้าหมายที่วางเอาไว้ในบทวิเคราะห์กลยุทธ์เมื่อวันที่ 12 ต.ค.2558 ว่า ในช่วงต้นสัปดาห์ตลาดจะย่อตัวไม่ต่ำกว่า 1,400 จุด ก่อนจะดีดกลับเพื่อมาทดสอบ 1,432 จุดในช่วงปลายสัปดาห์)  
ประเด็นจับตา/ติดตาม
(+) การรายงานผลประกอบการงวด 3Q58 : จะเริ่มด้วยกลุ่มธนาคาร ภาพรวมกำไรกลุ่มจะออกมาแย่ QoQ และ YoY แต่ตลาดรับรู้ในส่วนนี้ไปมากแล้ว 
 (+/-) ติดตามรายงานตัวเลขเศรษฐกิจของสหรัฐ : วันที่ 15 ต.ค. ดัชนีราคาผู้บริโภค (CPI) เดือน ก.ย.
หุ้นแนะนำ:  ยังเลือก CK  และ AOT เป็น Top Picks และให้เก็งกำไรผลประกอบการเด่น GUNKUL KCE MTLS
หุ้นเก็งกำไรบ่าย : BJC  เป้าหมาย 37.5 บาท ตัดขาดทุน 34.25 บาท 
 
Investment Theme 
หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS KTC ส่วนกลุ่มค้าปลีก GLOBAL HMPRO ROBINS กลุ่มอสังหาฯ SPALI กลุ่มยานยนต์ SAT // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น  CPF KCE GUNKUL BLA และ หุ้น 2H2015 Earning Growth  MINT CENTEL CPN AOT